
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
Nr. 31/582

	COMISIA PENTRU ADMINISTRAŢIE
PUBLICĂ, AMENAJAREA TERITORIULUI 
ŞI ECHILIBRU ECOLOGIC
                                                          Nr. 26/2817
                                                          PL-x 356/2008
	
	                                                                           Bucureşti, 10.05.2006

                                                                           Nr.  Pl.x – 289/2006


RAPORT COMUN
   asupra proiectului de Lege privind aprobarea Ordonanţei de
 urgenţă a Guvernului nr.20/2008 privind unele măsuri pentru 
organizarea şi desfăşurarea alegerilor pentru autorităţile 
administraţiei publice locale
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au fost sesizată spre dezbatere, în fond, în procedură de urgenţă, cu  proiectul de Lege privind aprobarea Ordonanţei de urgenţă a Guvernului nr.20/2008 privind unele măsuri pentru organizarea şi desfăşurarea alegerilor pentru autorităţile administraţiei publice locale, trimis cu adresa  PL-x  356 din      17 iunie 2008, înregistrată sub nr. 31/583 şi, respectiv 26/2817 din 18 iunie 2008.    
Potrivit prevederilor art. 75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 12 mai 2008. 

Consiliul Legislativ a avizat favorabil proiectul de ordonanţă de urgenţă, cu  unele observaţii şi propuneri, conform avizului nr. 218 din 29 februarie 2008.

Comisia pentru drepturile omului, culte şi problemele minorităţilor naţionale a avizat favorabil iniţiativa legislativă, conform avizului nr. 25/285 din    2 iulie 2008.
Comisia pentru egalitate de şanse pentru femei şi bărbaţi a avizat favorabil iniţiativa legislativă, conform avizului nr. 37/346 din 3 septembrie 2008.

Iniţiativa legislativă supusă dezbaterii are ca obiect de reglementare instituirea unor măsuri pentru organizarea şi desfăşurarea alegerilor pentru autorităţile administraţiei publice locale. Prin proiect se doreşte să se reglementeze, de o manieră nediscriminatorie, în raport cu cetăţenii români, condiţiile pe care cetăţenii Uniunii Europene trebuie să le îndeplinească pentru a-şi exercita dreptul de a alege şi de a fi ales în cadrul autorităţilor administraţiei publice locale din România. 
  În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat iniţiativa legislativă susmenţionată, în şedinţa din 10 septembrie 2008. Membrii Comisiei pentru administraţie publică au examinat iniţiativa legislativă susmenţionată, în şedinţa din 9 septembrie 2008.  La lucrările separate ale celor două Comisii au participat, în calitate de invitaţi, din partea Ministerului Internelor şi Reformei Administrative, domnii Marin Pătuleanu - secretar de stat şi Mircea Alexandru – secretar general adjunct.


 În urma examinării iniţiativei legislative şi a opiniilor exprimate de către membrii celor două Comisii şi de către invitaţi, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.20/2008 privind unele măsuri pentru organizarea şi desfăşurarea alegerilor pentru autorităţile administraţiei publice locale , în forma adoptată de Senat .

Din numărul total de 29 membri ai Comisiei juridice, de disciplină şi imunităţi au participat la dezbateri 17 deputaţi, iar din numărul total de 26 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 24 deputaţi .

În raport cu obiectul şi conţinutul său, proiectul de lege face parte din categoria legilor organice. 

                   VICEPREŞEDINTE,                                 PREŞEDINTE,                                                                                  
                     Florin IORDACHE                               Relu FENECHIU                                   
                           SECRETAR,                                        SECRETAR,
                         George BĂEŞU                                     Denes SERES

